Gw mau tau Pelakon dan watak-watak dari Mind Your Language. Jelasin dalam bahasa melayu

Jeremy Brown, dilakonkan oleh Barry Evans, adalah guru bahasa Inggeris dan tumpuan kebanyakan siri. Dia diamvbil bekerja dalam episod pertama siri ini, di mana beliau diberi amaran bahawa guru sebelum ini jadi gila disebabkan oleh pelajar. Encik Brown menyahut cabaran, dan sering bersabar dengan tafsiran harfiah pelajar terhadap bahasa Inggeris. Walaupun kecewa dengan pelajar-pelajar, dia semakin menyayangi mereka dan sering berusaha untuk membantu mereka dan sebaliknya.

Cik Dolores Courtney, dilakonkan oleh Zara Nutley, adalah pengetua sekolah yang sombong dan bakhil. Dia memandang rendah kepada Encik Brown dan kebolehan beliau sebagai seorang guru, dan sering muncul secara mengejut ke dalam kelasnya dari semasa ke semasa untuk memeriksa kemajuan pelajar. Lama kelamaan dia turut menyukai Encik Brown dan juga pelajarnya.

Sidney, dilakonkan oleh Tommy Godfrey (Musim 1 - 3), adalah penjaga sekolah. Dia adalah seorang Cockney London yang sering bercakap dalam slanga rima. Dia ibarat seorang bapa dan rakan kepada Encik Brown dan pelajar lelaki kelasnya.

Gladys, dilakonkan oleh Iris Sadler (Musim 1 - 3), adalah perempuan tua yang menjaga tempat minum teh di sekolah. Dia, berbeza dengan Cik Courtney, ramah dan mesra kepada Encik Brown dan pelajar. Dia menghadap sikap dominan Cik Courtney dengan tenang dan berbaik dengan semua orang.